PADOMES REGULA (EK) Nr. 1968/2006 
(2006. gada 21. decembris) 
par Kopienas finanšu iemaksām  
Starptautiskajā Īrijas fondā (2007.–2010. gads) 
EIROPAS SAVIENĪBAS PADOME, 
ņemot vērā Eiropas Kopienas dibināšanas līgumu un jo īpaši tā 308. pantu, 
ņemot vērā Komisijas priekšlikumu, ņemot vērā Eiropas Parlamenta atzinumu, L 409/86 LV Eiropas Savienības Oficiālais Vēstnesis 30.12.2006.
tā kā: 
(1) Starptautiskais Īrijas fonds (turpmāk "Fonds") dibināts 1986. gadā saskaņā ar 1986. gada 
18. septembra Nolīgumu par Starptautisko Īrijas fondu, kas noslēgts starp Īrijas valdību un 
Lielbritānijas un Ziemeļīrijas Apvienotās Karalistes valdību (turpmāk "Nolīgums"), lai 
sekmētu ekonomisko un sociālo izaugsmi un veicinātu kontaktus, dialogu un 
samierināšanu starp nacionālistiem un unionistiem visā Īrijā, īstenojot vienu no 
Lielbritānijas un Īrijas 1985. gada 15. novembra vienošanās mērķiem. 
(2) Kopiena, atzīstot, ka Fonda mērķi atspoguļo pašas izvirzītos mērķus, ir veikusi finanšu 
iemaksas Fondā kopš 1989. gada. Fondam 2005.–2006. gadā no Kopienas budžeta ik gadu iedalīti EUR 15 miljoni saskaņā ar Padomes Regulu (EK) Nr. 177/2005 (2005. gada 
24. janvāris) par Kopienas finanšu iemaksām Starptautiskajā Īrijas fondā
1. Minētās regulas 
darbības termiņš beigsies 2006. gada 31. decembrī. 
                                                 
1 OV L 30, 3.2.2005., 1. lpp. 30.12.2006. LV Eiropas Savienības Oficiālais Vēstnesis L 409/87
(3) Saskaņā ar Regulas (EK) Nr. 177/2005 5. pantu veiktie novērtējumi apstiprinājuši 
vajadzību atbalstīt Fonda darbību arī turpmāk, turpinot stiprināt mērķu sinerģiju un 
koordināciju ar struktūrfondu intervences pasākumiem, jo īpaši ar Īpašo programmu 
mieram un saskaņai Ziemeļīrijā un Īrijas pierobežas teritorijās (turpmāk "programma 
PEACE "), kas izveidota saskaņā ar Padomes Regulu (EK) Nr. 1260/1999 (1999. gada 
21. jūnijs), ar ko paredz vispārīgus noteikumus par struktūrfondiem1. 
(4) Miera process Ziemeļīrijā liek turpināt Kopienas atbalstu Fondam arī pēc 2006. gada 
31. decembra. Atzīstot īpašos pasākumus miera procesam Ziemeļīrijā, programmai PEACE 
piešķirts papildu atbalsts no struktūrfondiem laikposmam no 2007. līdz 2013. gadam saskaņā ar II pielikuma 22. punktu Padomes Regulā (EK) Nr. 1083/2006, ar ko paredz 
vispārīgus noteikumus par Eiropas Reģionālās attīstības fondu, Eiropas Sociālo fondu un 
Kohēzijas fondu un atceļ Regulu (EK) Nr. 1260/1999
2. 
(5) Eiropadome 2005. gada 15. un 16. decembra sanāksmē Briselē aicināja Komisiju veikt 
vajadzīgos pasākumus, lai turpinātu Kopienas atbalstu Fondam, sākoties būtiskajam Fonda 
pēdējam darba posmam, kas ilgs līdz 2010. gadam. 
                                                 
1 OV L 161, 26.6.1999., 1. lpp. Regulā jaunākie grozījumi izdarīti ar Regulu (EK) 
Nr. 173/2005 (OV L 29, 2.2.2005., 3. lpp.), un tā ir atcelta un aizstāta ar Regulu (EK) 
Nr. 1083/2006 (OV L 210, 31.7.2006., 25. lpp) no 2007. gada 1. janvāra. 
2 OV L 210, 31.7.2006., 25. lpp. L 409/88 LV Eiropas Savienības Oficiālais Vēstnesis 30.12.2006.
(6) Šīs regulas galvenais mērķis ir atbalstīt mieru un samierināšanos, veicot plašākus 
pasākumus nekā pasākumi, uz kuriem attiecas struktūrfondi un kuri sniedzas ārpus 
Kopienas ekonomikas un sociālās kohēzijas politikas darbības jomas. 
(7) Kopienas ieguldījums Fondā būtu jāizdara finanšu iemaksu veidā 2007., 2008., 2009. un, 
visbeidzot, arī 2010. gadā, kad Fonds beigs savu darbību. 
(8) Kopienas ieguldījumu sadalē Fondam priekšroka būtu jādod pārrobežu un starpkopienu 
projektiem, tādējādi papildinot darbības, kas finansētas no programmas PEACE  laikposmā 
no 2007. līdz 2010. gadam.  
(9) Saskaņā ar Nolīgumu visi Fonda finanšu iemaksu sniedzēji kā novērotāji piedalās 
Starptautiskā Īrijas fonda valdes sanāksmēs. 
(10) Ir būtiski nodrošināt pienācīgu koordināciju starp Fonda darbībām un tām darbībām, ko 
finansē Līguma 159. pantā paredzētie Kopienas struktūrfondi un jo īpaši programma 
PEACE . 
(11) Fonda palīdzība būtu jāuzskata par efektīvu tikai tad, ja tā rada ilgtspējīgus ekonomiskus 
un sociālus uzlabojumus un ja to neizmanto citu valsts vai privātā sektora izdevumu vietā. 30.12.2006. LV Eiropas Savienības Oficiālais Vēstnesis L 409/89
(12) Fonda slēgšanas noteikumi būtu jāizvērtē līdz 2008. gada 1. jūlijam. 
(13) Neskarot Līgumā noteiktās budžeta lēmējiestādes pilnvaras, šajā regulā visam programmas 
darbības laikam ir iekļauts bāzes finansējums Eiropas Parlamenta, Padomes un Komisijas 
2006. gada 17. maija Iestāžu nolīguma par budžeta disciplīnu un pareizu finanšu 
pārvaldību1 38. punkta nozīmē.  
(14) Kopienas ieguldījums Fondā 2007., 2008., 2009. un 2010. gadam ir EUR 15 miljoni 
katram gadam, izsakot pašreizējā vērtībā. 
(15) Fonda stratēģija, kas uzsākta tā darbības pēdējam posmam (2006.-2010. gads) un ir 
nosaukta "Kopīgā telpa", ir vērsta uz četrām galvenajām jomām: samierināšanās pamatu izveide, lai to īstenotu kopienās, kas ir visvairāk marģinalizētas, saziņas izveide starp 
nošķirtajām kopienām, virzība uz integrētāku sabiedrību un mantojuma atstāšana. Tādējādi 
Fonda un šīs regulas galvenais mērķis ir sekmēt kopienu samierināšanos. 
(16) Kopienas atbalsts palīdzēs stiprināt dalībvalstu un to tautu solidaritāti. 
(17) Šīs regulas pieņemšanu uzskata par nepieciešamu, lai sasniegtu Kopienas mērķus saistībā 
ar kopīgā tirgus darbību. Tā kā Līgumā nav īpaši paredzētas vajadzīgās pilnvaras, šo regulu 
būtu jāpieņem, pamatojoties uz Līguma 308. pantu, 
                                                
 
1 OV C 139, 14.6.2006., 1. lpp. L 409/90 LV Eiropas Savienības Oficiālais Vēstnesis 30.12.2006.
IR PIEŅĒMUSI ŠO REGULU. 
1. pants 
Bāzes finansējums, lai veiktu Kopienas iemaksas Starptautiskajā Īrijas fondā (turpmāk "Fonds") 
laikā no 2007. līdz 2010. gadam, ir EUR 60 miljoni. 
Gada apropriācijas apstiprina budžeta lēmējiestāde, ievērojot finanšu shēmu. 
2. pants 
Fonds izmanto ieguldījumus saskaņā ar 1986. gada 18. septembra Nolīgumu par Starptautisko Īrijas 
fondu, kas noslēgts starp Īrijas valdību un Lielbritānijas un Ziemeļīrijas Apvienotās Karalistes 
valdību (turpmāk "Nolīgums").  
Ieguldījuma sadalē Fonds priekšroku dod pārrobežu un starpkopienu projektiem, lai papildinātu 
darbības, ko finansē no struktūrfondiem, jo īpaši tās, ko programma PEACE  īsteno Ziemeļīrijā un 
Īrijas pierobežas teritorijās. 
Ieguldījumus izmanto, lai nodrošinātu ilgspējīgus saimnieciskus un sociālus uzlabojumus 
attiecīgajās teritorijās. Tās neizmanto citu valsts vai privātā sektora izdevumu vietā. 30.12.2006. LV Eiropas Savienības Oficiālais Vēstnesis L 409/91
3. pants 
Fonda valdes (turpmāk "valde") sanāksmēs Kopienu kā novērotāju pārstāv Komisija.  
Fonda pārstāvis kā novērotājs piedalās programmas PEACE , kā arī attiecīgi citu struktūrfondu 
intervences pasākumu uzraudzības komiteju sanāksmēs. 
4. pants 
Komisija sadarbībā ar Fonda valdi nosaka atbilstīgas procedūras, lai visos līmeņos veicinātu 
koordināciju starp Fondu un vadošajām iestādēm, un īstenotājām iestādēm, kas izveidotas saskaņā ar attiecīgajiem struktūrfondu intervences pasākumiem, jo īpaši programmu PEACE . 
5. pants 
Komisija sadarbībā ar Fonda valdi nosaka attiecīgu publicitātes un informēšanas kārtību, lai darītu 
zināmu Kopienas ieguldījumu Fonda finansētajos projektos. L 409/92 LV Eiropas Savienības Oficiālais Vēstnesis 30.12.2006.
6. pants 
Fonds vēlākais līdz 2008. gada 30. jūnijam Komisijai iesniedz Fonda darbības slēgšanas stratēģiju, 
kura ietver: 
a) rīcības plānu ar plānotajiem maksājumiem un paredzēto darbības izbeigšanas datumu; 
b) saistību atcelšanas kārtību; 
c) pēc Fonda slēgšanas atlikušo summu un saņemto procentu izmantošanu. 
Turpmāki maksājumi Fondam būs atkarīgi no tā, vai Komisija piekritīs slēgšanas stratēģijai. Ja 
slēgšanas stratēģija nav iesniegta līdz 2008. gada 30. jūnijam, iemaksas Fondā jāpārtrauc, līdz 
stratēģija saņemta. 
7. pants 
1. Komisija pārvalda iemaksas.  
Ievērojot 2. punktu, gada ieguldījumu maksā pa daļām šādi: 
a) pirmo avansa maksājumu 40 % apjomā veic pēc tam, kad Komisija saņēmusi Fonda 
valdes priekšsēdētāja parakstītu apņemšanos, ka Fonds līdzekļu piešķiršanā ievēros 
šajā regulā paredzētos noteikumus;  30.12.2006. LV Eiropas Savienības Oficiālais Vēstnesis L 409/93
b) otru avansa maksājumu 40 % apmērā veic pēc sešiem mēnešiem;  
c) pēdējo maksājumu 20 % apjomā veic pēc tam, kad Komisija ir saņēmusi un 
apstiprinājusi Fonda gada darbības pārskatu un attiecīgā gada pārstrādātu pārskatu. 
2. Pirms maksājuma daļas veikšanas Komisija izvērtē Fonda finansiālās vajadzības, ņemot 
vērā Fonda skaidras naudas bilanci katram maksājumam noteiktajā laikā. Ja Fonda 
finansiālo vajadzību novērtējumā konstatē, ka nav pamatojuma veikt kādu no 
maksājumiem, attiecīgo maksājumu atliek. Komisija šo lēmumu pārskata, pamatojoties uz Fonda sniegto jauno informāciju, un atsāk maksājumus, tiklīdz tos atzīst par pamatotiem. 
8. pants 
Fonda finansējumu var piešķirt darbībām, kas saņem vai kam būtu jāsaņem struktūrfondu finanšu 
atbalsts saskaņā ar struktūrfondu intervences pasākumiem, tikai tad, ja šāda finanšu atbalsta summa, 
tai pieskaitot 40 % no Fonda finansējuma, nepārsniedz 75 % no attiecīgās darbības kopējām 
attaisnotajām izmaksām. L 409/94 LV Eiropas Savienības Oficiālais Vēstnesis 30.12.2006.
9. pants 
Noslēguma ziņojums jāiesniedz Komisijai sešus mēnešus pirms stratēģijā paredzētā Fonda darbības 
izbeigšanas datuma, kura minēta 6. panta pirmās daļas a) punktā, vai sešus mēnešus pēc pēdējā 
Kopienas maksājuma, ievērojot ātrāko no šiem datumiem, un ziņojumā jāietver visa informācija, 
kas ļautu Komisijai izvērtēt atbalsta īstenošanu un mērķu sasniegšanu.  
10. pants 
Pēdējā gada iemaksa jāveic atbilstīgi finansiālo vajadzību novērtējumam, kas minēts 7. panta 2. punktā, un ar nosacījumu, ka Fonds ievēro 6. pantā noteikto slēgšanas stratēģiju.  
11. pants 
Kompensē izdevumus, kas radušies līdz 2013. gada 31. decembrim. 30.12.2006. LV Eiropas Savienības Oficiālais Vēstnesis L 409/95
12. pants 
Šī regula stājas spēkā 2007. gada 1. janvārī. 
Tā ir spēkā līdz 2010. gada 31. decembrim. 
Šī regula uzliek saistības kopumā un ir tieši piemērojama visās dalībvalstīs. 
Briselē, 2006. gada 21. decembrī 
 Padomes vārdā — 
 priekšsēdētājs                                                                          J. KORKEAOJA 
 L 409/96 LV Eiropas Savienības Oficiālais Vēstnesis 30.12.2006.